b'\n_START_ARTICLE_\nGordon Brown\n_START_SECTION_\nZgodnje \xc5\xbeivljenje in kariera pred parlamentom\n_START_PARAGRAPH_\nNjegov o\xc4\x8de, John Ebenezer Brown, je bil protestantski duhovnik. Bil je velik vzor Gordonu, umrl je leta 1998 star 84 let. Njegova mati Elizabeth je umrla leta 2004 pri starosti 84 let. Odra\xc5\xa1\xc4\x8dal je v \xc5\xbeupni\xc5\xa1\xc4\x8du skupaj s svojima bratoma Johnom in Andrewom Brownom. V osnovni \xc5\xa1oli je bil odli\xc4\x8den u\xc4\x8denec, zato je presko\xc4\x8dil dva razreda. Tudi v srednji \xc5\xa1oli je blestel, zato se je vpisal \xc5\xa1tudij zgodovine na Edinbur\xc5\xa1ki univerzi pri 16 letih. Brown je \xc5\xa1e v srednji \xc5\xa1oli zaradi brce v glavo na tekmi rugbyja oslepel na levo oko. Ko je na Edinburgu igral tenis, je opazil, da postaja slaboviden tudi na desno oko. Oko so mu re\xc5\xa1ili z operacijo. Leta je 1972 diplomiral z odliko in nadaljeval \xc5\xa1tudij, da bi naredil doktorat, ki ga je dobil leta 1982. Leta 1972, ko je bil \xc5\xa1e \xc5\xa1tudent, je z mo\xc4\x8dnimi zvezami pri prej\xc5\xa1njem dekanu postal rektor Edinbur\xc5\xa1ke univerze.\n_START_SECTION_\nBrown kot finan\xc4\x8dni minister\n_START_PARAGRAPH_\nFunkcijo finan\xc4\x8dnega ministra je opravljal 10 let in 2 meseca, s tem je postal najdlje delujo\xc4\x8di minister v sodobni zgodovini.\n_START_SECTION_\nBrown kot predsednik vlade\n_START_PARAGRAPH_\nBrown je prenehal slu\xc5\xbebovati kot finan\xc4\x8dni minister in po potrditvi Njenega Viso\xc4\x8danstva Kraljice Elizabete II. postal predsednik vlade Zdru\xc5\xbeenega kraljestva, 27. junija 2007. Je predsednik Laburisti\xc4\x8dne stranke in \xc4\x8dlan parlamenta ter \xc5\xa1esti od dvanajstih povojnih predsednikov vlade, ki je bil postavljen za predsednika vlade brez volitev.\n_START_SECTION_\nZunanja politika\n_START_PARAGRAPH_\nBrown ostaja zavezan k Ira\xc5\xa1ki vojni. Njegov prvi uradni obisk ni bil v Washingtonu, kot so predvidevali nekateri zaradi tesnih zvez z ameri\xc5\xa1kim predsednikom Georgeom Bushem, temve\xc4\x8d v Berlinu pri Angeli Merkel._NEWLINE_Brown je v pismu, izdanem 17. marca 2008 napovedal, da se ne bo udele\xc5\xbeil otvoritve poletnih olimpijskih iger 2008, 8. avgusta v Pekingu zaradi mo\xc4\x8dnega pritiska dru\xc5\xa1tev za \xc4\x8dlovekove pravice ob nemirih v Tibetu.\n_START_SECTION_\nOsebno \xc5\xbeivljenje\n_START_PARAGRAPH_\n3. avgusta 2008 se je poro\xc4\x8dil s Sarah Macaulay. 28. decembra 2000 je bila njuna h\xc4\x8di Jennifer Jane prezgodaj rojena in je zato 8. januarja 2001 umrla._NEWLINE_Z \xc5\xbeeno imata dva otroka, Johna in Jamesa Fraserja. Novembra 2006 so Jamesa diagnosticirali s cisti\xc4\x8dno fibrozo._NEWLINE_Od njegovih dveh bratov, je John Brown vodja urada stikov z javnostjo v mestni hi\xc5\xa1i Glasgowa. Njegov drugi brat Andrew Brown je vodja odnosov z mediji pri angle\xc5\xa1ki podru\xc5\xbenici francoskega podjetja EDF Energy od leta 2004.'